Pijani mladić oko ponoći se bmw-om zabio u kafić u Zagrebu.

Oko 23.55 sati na Trešnjevci, vozač (27) je pod utjecajem alkohola od 1,49 promila upravljao bmw-om zagrebačkih oznaka Zagorskom ulicom, otkriva u srijedu policija.

Dolaskom do kućnog broja 2A, izletio je s ceste i naletio na limene ploče s ceradom, metalnu ogradu, dva drvena stupa, metalni kontejner, ugostiteljski stol te stalak za bicikle u vlasništvu ugostiteljskog objekta.

Naletio je i na betonski blok nosača ograde koji je odbačen na parkirani osobni automobil krapinskih oznaka. Vozač je uhićen i doveden na nadležni prekršajni sud koji ga je kaznio sa 2060 eura i šestomjesečnom zabranom vožnje.

Objava Pijani mladić oko ponoći se bmw-om zabio u kafić pojavila se prvi puta na Danica.hr.