Pijan k’o letva zabio se bmw-om u stup

Mortus pijani vozač izletio je bmw-om s ceste i srušio betonski stup.

Kako u ponedjeljak javlja policija, nesreća se dogodila u naselju blizu velikogoričkog aerodroma “Franjo Tuđman”.

U subotu u 18 sati u mjestu Šćitarjevo vozač (48) je pod utjecajem alkohola od 2,45 promila upravljao automobilom zagrebačkih oznaka, kažu u policiji. U jednom je trenutku izletio s ceste i zabio se u betonski stup javne rasvjete.

Foto: PU zagrebačka

Srećom, prošao je bez ozljeda. Odmah je uhićen te je prenoćio u policijskom pritvoru. Sud je u nedjelju vozača kaznio s 1480 eura i tromjesečnom zabranom upravljanja.

Objava Pijan k’o letva zabio se bmw-om u stup pojavila se prvi puta na Danica.hr.