Štefica se u 4 ujutro zabila u stup. Bila je pijana k’o majka…

Štefica (32) proglašena je krivom i osuđena jer se mortus pijana u rano jutro zabila u stup javne rasvjete.

Prema ovotjednoj presudi, sve se dogodilo u lipnju u 4.16 sati na križanju Nove ceste i Vukovarske u Zagrebu (kod Trešnjevačkog trga). Sud je zaključio kako je Štefica bila “pijana i apsolutno nesposobna za sigurnu vožnju, s obzirom da joj je koncentracija alkohola u krvi u trenutku prometne nesreće bila najmanje 2,10 promila“.

Dolaskom do raskrižja s Novom cestom prošla je zeleno na semaforu te uslijed alkoholiziranosti prednjim desnim kotačem naletjela na rubni kamen i potom udarila u stup javne rasvjete na nogostupu. U prometnoj nesreći zadobila je teške ozljede, a liječnička pomoć pružena joj je u KBC-u Zagreb.

Sutkinja joj je ‘odrezala’ kaznu od 1610 eura i troškove postupka od 190 eura. Dobila i tromjesečnu zabranu vožnje. Dobro je i prošla jer je dotad bila neosuđivana. Na sud se, unatoč višestrukim pozivima, nije htjela odazvati.

Objava Štefica se u 4 ujutro zabila u stup. Bila je pijana k’o majka… pojavila se prvi puta na Danica.hr.