Mortus pijana dama sjela za volan ‘sumnjivog’ auta. Bolje da nije…

Jako pijana dama skrivila je prometnu nesreću ‘sumnjivim’ renaultom karavanom te je odmah uhićena.

U utorak oko 22.40 sati vozačica (37) je upravljala automobilom s probnim tablicama Zagrebačkom cestom kroz mjesto Šibice zapadno od Zaprešića, kažu jutros u policiji.

Potom je dijelom prešla na suprotnu stranu i naletjela lijevom stranom na automobil zagrebačkih oznaka kojim je iz suprotnog smjera upravljao 43-godišnjak. U prometnoj nesreći nastala je materijalna šteta.

Foto: PU zagrebačka

Vozačica je napuhala čak 2,33 promila. Vozilo joj nije imalo važeću prometnu te je bilo odjavljeno. Na izvanrednom tehničkom pregledu utvrđeno je šest većih nedostataka. Odmah je uhićena i zadržana u policijskom pritvoru.

Sud ju je u srijedu kaznio s 1320 eura i tromjesečnom zabranom vožnje, otkriva u četvrtak Policijska uprava.

Objava Mortus pijana dama sjela za volan ‘sumnjivog’ auta. Bolje da nije… pojavila se prvi puta na Danica.hr.