Trgovački lanac otvorio 52. dućan i zaposlio 37 ljudi

Poznati trgovački lanac otvorio je svoju 52. trgovinu u Hrvatskoj.

Kaufland je otvorio novi prodajni centar u Lučkom koji je 12. na području Zagreba. U trgovini rade 44 osobe, od čega 37 novozaposlenih, otkrivaju u trgovačkom lancu.

Kaufland je protekle poslovne godine imao 813 milijuna eura ukupnih prihoda, što je 9 posto više nego prethodne. Neto dobit bila je 21 milijun eura, što je rast od čak 56 posto. Poslovnu godinu računaju od 1. ožujka do 28. veljače.

Nedavno su u Osijeku otvorili 51. trgovinu, drugu u tome gradu. Kaufland je zadnjeg dana veljače imao 3300 zaposlenih, što je 120 više nego na isti dan lani. Prosječna neto plaća, prema podacima Financijske agencije, iznosila je 1600 eura mjesečno i bila je veća za oko 200 eura.

Objava Trgovački lanac otvorio 52. dućan i zaposlio 37 ljudi pojavila se prvi puta na Danica.hr.